b'\n_START_ARTICLE_\nRobert Michael Geisler\n_START_PARAGRAPH_\nRobert Michael Geisler on yhdysvaltalainen teatteri- ja elokuvatuottaja, joka teki yhteisty\xc3\xb6t\xc3\xa4 John Roberdeaun kanssa t\xc3\xa4m\xc3\xa4n kuolemaan 2002 saakka._NEWLINE_Geisler ja Roberdeau olivat liikekumppaneita vuodesta 1979 alkaen. Broadwaylle he tuottivat tai olivat mukana tuottamassa kolme n\xc3\xa4ytelm\xc3\xa4\xc3\xa4: Aren\xe2\x80\x99t We All? (1985), Strange Interlude (1985) ja A Woman of Independent Means (1984). N\xc3\xa4ist\xc3\xa4 Strange Interlude menestyi hyvin ja ker\xc3\xa4si useita Tony-ehdokkuuksia._NEWLINE_Heid\xc3\xa4n kuuluisin elokuvatuotantonsa oli Veteen piirretty viiva vuonna 1998. Lis\xc3\xa4ksi he tuottivat David Raben n\xc3\xa4ytelm\xc3\xa4\xc3\xa4n perustuvan elokuvan Tulikaste (1983) ja Dennis Potterin ohjaama ja k\xc3\xa4sikirjoittama Secret Friends (1992). Vaikka Tulikaste ja Veteen piirretty viiva menestyiv\xc3\xa4t, aikaa my\xc3\xb6ten kumppanuksilla oli usein vaikeuksia tuotannoissaan ja monet niist\xc3\xa4 j\xc3\xa4iv\xc3\xa4t kesken. He tekiv\xc3\xa4t vuosien ajan yhteisty\xc3\xb6t\xc3\xa4 ohjaaja Terrence Malickin kanssa, joka kuitenkin riitaantui heid\xc3\xa4n kanssaan hiukan ennen kuvausten alkua. Uransa aikana he hakeutuivat nelj\xc3\xa4 kertaa konkurssiin._NEWLINE_Kumppanusten viimeiseksi keskener\xc3\xa4iseksi projektiksi j\xc3\xa4i senaattori John McCainin omael\xc3\xa4m\xc3\xa4kerrallisen elokuvan tekeminen, sill\xc3\xa4 John Roberdeau kuoli \xc3\xa4killisesti syd\xc3\xa4nkohtaukseen toukokuussa 2002._NEWLINE_Tuottamisen lis\xc3\xa4ksi Geisler on s\xc3\xa4velt\xc3\xa4nyt musiikkia.'